
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 54.000 
τ.μ. στη θέση «Ζουρλά» περιφέρειας του Δήμου 
Λουτρακιού - Περαχώρας του Νομού Κορινθίας. . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση μεταφοράς συντελεστή δόμησης ακινήτου 
που βρίσκεται εντός του εγκεκριμένου σχεδίου του 
Δήμου Αθηναίων (Νομού Αττικής) επί της οδού Κα¬ 
ρόλου αρ. 14, και έχει καθορισθεί ως χώρος για την 
κατασκευή υπέργειου και εν μέρει υπόγειου στεγα¬ 


σμένου χώρου στάθμευσης αυτοκινήτων. 2 

Τροποποίηση Ρυμοτομικού Σχεδίου Καλαμάτας Ν. 
Μεσσηνίας στο Ο.Τ. 34. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1753 (1) 

Κήρυξη ως αναδασωτέας έκτασης εμβαδού 54.000 τ.μ. 
στη θέση «Ζουρλά» περιφέρειας του Δήμου Λουτρα¬ 
κιού - Περαχώρας του Νομού Κορινθίας. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΚΟΡΙΝΘΙΑΣ 

Έχοντας υπόψη: 

1. Τις διατάξεις: 

α) Του Ν. 2240/1994 «Συμπλήρωση διατάξεων για τη 
Νομαρχιακή Αυτοδιοίκηση και άλλες διατάξεις». 

β) Του Ν. 3200/55 «περί διοικητικής αποκέντρωσης» 
όπως τροποποιήθηκε και συμπληρώθηκε μεταγενέστερα 
με το Ν.Δ. 532/1970. 

γ) Της παρ. 3 του άρθρου 117 του Συντάγματος, 
δ) Του Ν. 998/79 «περί προστασίας των δασών και των 
δασικών εν γένει εκτάσεων της Χώρας» και συγκεκριμένα 
του άρθρου 41 παρ. 1 «Για τη δημοσίευση στην Εφημε¬ 


ρίδα της Κυβερνήσεως» και του άρθρ. 38 παρ. 1 «Για την 
υποχρεωτική κήρυξη ως αναδασωτέας». 

2. Τις διαταγές του Υπουργείου Γεωργίας: α) 160417/ 
1180/8.7.80, β) 182447/3049/24.9.80 και γ) 85144/ 
1468/9.9.92. 

3. Την αριθ. 4498/19.10.95 πρόταση του Δασαρχείου 
Κόρινθόυ από την οποία προκύπτει ότι η έκταση που ανα- 
φέρεται στο θέμα κατά το χρόνο της αποψιλώσεώς της 
που έγινε από πυρκαγιά στις 7.10.95 δασικό χαρακτήρα, 
κατά την έννοια του Νόμου 998/79 και ως εκ τούτου επι¬ 
βάλλεται η κήρυξή της ως αναδασωτέας, αποφασί¬ 
ζουμε: 

Κηρύσσουμε αναδασωτέα με σκοπό την επανεγκατά- 
σταση, με φυσική ή τεχνιτή αναγέννηση, της δασικής βλά¬ 
στησης που καταστράφηκε από πυρκαγιά, το δημόσιο δά¬ 
σος χαλεπίου πεύκης, έκτασης εμβαδού πενήντα τεσσά¬ 
ρων χιλιάδων (54.000) τ.μ. που βρίσκεται στη θέση 
«Ζουρλά» της περιφέρειας του Δήμου Λουτρακίου - Περα¬ 
χώρας του Νομού Κορινθίας, προσδιορίζεται από τα στοι¬ 
χεία Α, Β, Γ, Δ, Ε, Ζ, Η, θ, I, Κ, Λ, Μ, Ν, Ξ, Ο, Α, όπως φαί¬ 
νονται στα συνημμένο διάγραμμα, το οποίο αποτελεί ανα¬ 
πόσπαστο μέρος της αποφάσεως αυτής και έχει όρια: 

Ανατολικά: Δάσος χαλεπίου πεύκης. 

Δυτικά: Δάσος χαλεπίου πεύκης. 

Βόρεια; Αγροτική έκταση και δάσος χαλεπίου πεύ- 
κης. 

Νότια: Δάσος χαλεπίου πεύκης. 

Η απόφαση αυτή ισχύει από της κοινοποιήσεώς της αρ- 
μοδίως (άρθρ. 41 Ν. 998/79) και προ της δημοσιεύσεώς 
της στην Εφημερίδα της Κυβερνήσεως (άρθρ. 37 Ν. 
3200/55). 

Για τυχόν προσφυγές κατά της απόφασης αυτής ισχύει 
η ημερομηνία δημοσίευσής της οτην Εφημερίδα της Κυ¬ 
βερνήσεως. 

Η απόφαση αυτή να δημόσιε υθεί στην Εφημερίδα της 
Κυβερνήσεως. 

Κόρινθος, 30 Οκτωβρίου 1995 

Ο Περιφερειακός Δ/ντής 
ΙΩΑΝΝΗΣ ΣΤΑΥΡΑΚΑΣ 
























































ΠΟΛΕΟΔΟΜΙΑ 

ΑΠΟΦΑΣΕΙΣ 


Αριθ. 32896 


( 2 ) 


Έγκριση μεταφοράς συντελεστή δόμησης ακινήτου που 
βρίσκεται εντός του εγκεκριμένου σχεδίου του Δήμου 
Αθηναίων (Νομού Αττικής) επί της οδού Καρόλου αρ. 
14, και έχει καθορισθεΐ ως χώρος για την κατασκευή 
υπέργειου και εν μέρει υπόγειου στεγασμένου χώρου 
στάθμευσης αυτοκινήτων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του Ν. 2300/1995 «Μεταφορά συντε¬ 
λεστή δόμησης και άλλες διατάξεις» (ΦΕΚ 69/Α') και ειδι¬ 
κότερα τα άρθρα 2, 3 (ενότητα Α παρ. 7), 6, 7 (παρ. 1 και 
2Ε), 8 και 9. 

2) Τις διατάξεις της παρ. 7 του άρθρου 6 του Ν. 960/ 

1979 «Περί επιβολής υποχρεώσεων προς δημιουργίαν χώ¬ 
ρων στάθμευσης αυτοκινήτων κ.λπ.» (ΦΕΚ 194/Α'), όπως 
προστέθηκε με την παρ. 1 του άρθρου 97 του Ν. 1892/ 

1990 «Για τον εκσυγχρονισμό και την ανάπτυξη και άλλες 
διατάξεις» (ΦΕΚ 101 /Α') και αντικαταστάθηκε με την παρ. 

7 του άρθρου 8 του Ν. 2052/1992 «Μέτρα για την αντιμε¬ 
τώπιση του νέφους και πολεοδομικές ρυθμίσεις» (ΦΕΚ 
94/Α). 

3) Τις διατάξεις του από 3-9/20-9-1993 Π. Δ/τος «Κρι¬ 
τήρια και διαδικασία καθορισμού χώρων για την κατα¬ 
σκευή υπέργειων ή και εν μέρει υπόγειων ή και εν μέρει 
υπόγειων εστεγασμένων σταθμών αυτοκινήτων άνω των 
50 θέσεων κλ.π.» (Δ71161). 

4) Τις διατάξεις της παραγράφου 1 (εδ, ιδ') του άρθρου 
23 του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ 137/Α). 

5) Το από 23-11/11-12-1990 Π.Δ. «Καθορισμός περιο¬ 
χών στους Δήμους Αθηναίων, Πειραιώς και Καλλιθέας για 
την κατασκευή υπέργειων εστεγασμένων χώρων στάθ¬ 
μευσης αυτοκινήτων άνω των 80 θέσεων» (ΦΕΚ 693/Δ ). 

6) Τις από 21.6.1993 (αρ. πρωτ. 31707/93), από 
7 1.1994 (αρ, πρωτ. 10066/94), από 23.2.1994 (αρ. 
πρωτ 11697/94), από 3.6.1995 (αρ. πρωτ. 32896/95), 
από 19.7.1995 (αρ. πρωτ. 36878) αιτήσεις των Σάββα Μι- 
χαηλίδη του Παύλου και Κωνσταντίνου - Αλέξανδρου Μι¬ 
χαηλίδη του Παύλου. 

7) Την από Ιούνιο 1993 τεχνική μελέτη για το βαρυνόλ- 
μενο ακίνητο του αρχιτέκτονα μηχανικού Χαράλαμπου 
Γ ουβόπουλου. 

8) Την από 15.2.1994 έκθεση ελέγχου τίτλων κυριότη- 
τος του βαρυνομένου ακινήτου του δικηγόρου Αθηνών 
Δημητρίου Μανωλόπουλου όπως αυτή συμπληρώθηκε με 
την από 1.6.1995 έκθεση ελέγχου τίτλων κυριότητος του 
ιδίου δικηγόρου Αθηνών Δημητρίου Μανωλόπουλου. 

9) Τη 48338/28.12.1993 δήλωση ενώπιον του συμβο¬ 
λαιογράφου Αλεξανδρούπολης Χαράλαμπου Καρυωτάκη 
των Σάββα Μιχαηλίδη του Παύλου και Κωνσταντίνου - 
Αλέξανδρου Μιχαηλίδη του Παύλου. 

10) Τη 48515/24.2.1994 πράξη συναίνεσης ενώπιον 
του συμβολαιογράφου Αλεξανδρουπάλεως Χαράλαμπου 
Κων/νου Καρυωτάκη των Σάββα Μιχαηλίδη του Παύλου 
και Κωνσταντίνου - Αλέξανδρου Μιχαηλίδη του Παύλου, 


στην κυριότητα των οποίων ανήκει το βαρυνόμενο ακί¬ 
νητο, αποφασίζουμε: 

Αρθρο 1 

1) Εγκρίνεται η μεταφορά του συντελεστή δόμησης του 
ακινήτου το οποίο βρίσκεται εντός του εγκεκριμένου σχε¬ 
δίου του Δήμου Αθηναίων (Νομός Αττικής) επί της οδού 
Καρόλου αρ. 14, το οποίο σύμφωνα με την 22.11.1991/ 
21.1.1992 απόφαση του Υφυπουργού Περιβάλλοντος, 
Χωροταξίας και Δημοσίων Έργων (Δ748) έχει καθορισθεί 
ως χώρος για την ανέγερση υπέργειου εστεγααμένου χώ¬ 
ρου στάθμευσης αυτοκινήτων 81 τουλάχιστον θέσεων, για 
το οποίο έχει εκδοθεί η 324/27.4.1993 οικοδομική άδεια 
της Υπηρεσίας Πολεοδομίας Αθηνών για την ανέγερση 
χώρου στάθμευσης αυτοκινήτων 91 θέσεων, εκ των 
οποίων 10 σε υπόγειους χώρους και 81 σε υπέργειους χώ¬ 
ρους, για το οποίο με το 6/17.1.1994 έγγραφο της 
Ε.Τ.Ε.Ρ.Π.Σ. βεβαιώνεται ότι έχει κατατεθεί η εγγυητική 
επιστολή που ορίζεται από τις διατάξεις του άρθρου 3 του 
από 3-9/20-9-93 Π. Δ/τος (Δ71161), και για το οποίο με 
το 26821 /1.9.1995 έγγραφο της Γενικής Διεύθυνσης Ιδι¬ 
ωτικών Επενδύσεων του Υπουργείου Εθνικής Οικονομίας 
βεβαιώνεται άτι δεν έχει υπαχθεί σε αναπτυξιακά Νόμο, 
και του οποίου η κυριότητα ανήκει στους Σάββα Μιχαηλίδη 
του Παύλου και Κωνσταντίνο - Αλέξανδρο Μιχαηλίδη του 
Παύλου όπως το βαρυνόμενο αυτό ακίνητο φαίνεται με τα 
στοιχεία Α Β Γ Δ Α οτο σχετικό πρωτότυπο τοπογραφικό 
διάγραμμα σε κλίμακα 1:500 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών 
με την 32896/1995 πράξη του και του οποίου αντίτυπο σε 
φωτσσμίκρυνση δημοσιεύεται με την παρούσα από¬ 
φαση. , , 

2) Τα ειδικότερα στοιχεία του βαρυνομένου ακινήτου 

και της μεταφορές συντελεστή δάμηοης είναι τα εξής. 

α) Συνολική επιφάνεια ακινήτου για την οποία υφίσταται 
δικαίωμα μεταφοράς συντελεστή δόμησης με την πα¬ 
ρούσα απόφαση: 398,42 τ.μ. 

β) Όροι δόμησης που ισχύουν στην περιοχή που βρίσκε¬ 
ται το βαρυνόμενο ακίνητο σύμφωνα με το τοπογραφικό 
διάγραμμα οε κλίμακα 1:200 που θεωρήθηκε στις 
18.4.1991 από τη Διεύθυνση Σχεδίου Πάλεως του Δήμου 
Αθηναίων: 

I. Συντελεστής δόμησης: 4,20. 

II. Ποσοστό επιτρεπομένης κάλυψης οικοπέδου: 70% 
ήτοι 398,42 χ 70% = 278,894 τ.μ. 

γ) Σύνολο δομήσιμων επιφανειών που θα μπορούσαν να 
πραγματοποιηθούν στο βαρυνόμενο ακίνητο. 398,42 χ 
4,20 = 1673,364 τ.μ. 

δ) Επιφάνεια που προσμετράται στο Συντελεστή Δόμη¬ 
σης: > 

(ί) από Ισόγειο 278,90 τ.μ. (επιτρεπόμενη κάλυψη) - 
59,60 τ.μ. (επιβαλλόμενη στοά κατά μήκος της πρόσοψης 
που είναι σε βάθος 4,50 μ.) = 219,30 τ.μ. 

(ϋ) από Ορόφους 1673,35 τ.μ. - 219,30 τ.μ. = 1454,05 

τ.μ. 

ε) Μεταφερόμενη δομήσιμη επιφάνεια: 1673,35 τ.μ. εκ 
των οποίων 219,30 τ.μ. από ισόγειο και 1454,05 τ.μ. από 
ορόφους. 

Αρθρο 2 

Εγκρίνεται η χορήγηση τίτλου δικαιώματος μεταφοράς 
συντελεστή δόμησης από το βαρυνόμενο ακίνητο στο 
όνομα των Σάββα Μιχαηλίδη του Παύλου και Κωναταντί 

νου - Αλέξανδρου Μιχαηλίδη του Παύλου για δομήσιμη 
επιφάνεια 1673,35 τ.μ. εκ των οποίων 219,30 τ.μ. από 
ισόγειο και 1454,05 τ.μ. από ορόφους. 

Αρθρο 3 

Η ισχύς της παροίισης απόφασης αρχίζει από τη δημο¬ 
σίευσή της στην Εφημερίδα της Κυθερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 1995 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ 


(ΤΕΥΧΟΣ ΤΕΤΑΡΤΟ) 

Αριθ. 6901/2641 (3) 

Τροποποίηση Ρυμοτομικού Σχεδίου Καλαμάτας Νομ. 

Μεσσηνίας στο Ο.Τ. 34. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις του από 17.7.1923 Ν. Δ/τος«περί σχε¬ 
δίων Πόλεων», όπως μεταγενέστερα τροποποιήθηκαν και 
συμπληρώθηκαν και ειδικότερα τα άρθρα 3 και 70. 

2. Τις διατάξεις του Α.Ν. 314/6Θ «περί παροχής στον 
Υπουργό Βορείου Ελλάδος και τους Νομάρχες της Χώρας 
αρμοδιοτήτων επί θεμάτων εγκρίσεων επεκτάσεως και 
τροποποιήσεως σχεδίων Πόλεων και Οικισμών» (ΦΕΚ 47/ 
Α768) όπως τροποποιήθηκαν με το Ν. Δ/γμα 1018/71 
{ΦΕΚ 220/Α771) και με την παρ. 3 του άρθρου 34 του Ν. 
1577/85 {ΦΕΚ 210/Α785). 

3. Τις διατάξεις του Π. Δ/τος 183/1986 {ΦΕΚ 70/Α/86) 
με το οποίο μεταβιβάζονται αρμοδιότητες στους Νομάρ¬ 
χες της Χώρας. 

4. Το άρθρο 29Ατσυ Ν. 1558/85 που προστέθηκε με το 
άρθρο του Ν. 2081/92. 

5. Το Ν. 2218/94 «ίδρυση Νομαρχιακής Αυτοδιοίκησης 
- τροποποίηση διατάξεων για την Πρωτοβάθμια Αυτοδιοί¬ 
κηση και την Περιφέρεια». 

6. Την υπ’ αριθμό 78 υπουργική απόφαση {ΦΕΚ 361 /Β/ 
4.5.95) με την οποία συγκροτήθηκε ο εσωτερικός οργανι¬ 
σμός οργάνωσης και λειτουργίας της Νομαρχιακής Αυτο¬ 
διοίκησης. 


7. Το ισχΰον Ρυμοτομικό Σχέδια. 

8. Τη με αριθ. 298/95 απόφαση του Δημ. Συμβουλίου 
Καλαμάτας με την οποία αποφασίστηκε η τροποποίηση 
του Ρυμοτομικού Σχεδίου προς την εξαίρεση ενός τμήμα¬ 
τος από το χώρο που προορίζεται για Βρεφικό Σταθμό και 
Νηπιαγωγείο. 

9. Την θετική γνωμοδότηση του Συμβουλίου Χ.Ο.Π. Ν. 
Μεσσηνίας, όπως διατυπώθηκε στο πρακτικό με αριθμό 
Νο 9ον της 13ης/9/1995 συνεδρίασης, αποφασίζουμε: 

1. Την τροποποίηση του Ρ.Σ. Καλαμάτας στο Ο.Τ. 34 ως 
προς την ευθυγράμμιση του βόρειου όριου του χώρου για 
κοινωφελή χρήση (Βρεφικός Σταθμός και Νηπ/γείο), 
όπως φαίνεται αυτό στο συνημμένο πρωτότυπο τοπογρα- 
φικό διάγραμμα σε κλ. 1:500, που θεωρήθηκε από τη Δ/ 
ντριατης Δ/νσης ΠΕ.ΧΩ.Δ.Ε. Ν. Μεσσηνίας και συνοδεύει 
την απόφαση αυτή. 

2. Κάλυψη δαπάνης: 

Από τις διατάξεις αυτής της απόφασης δεν προκαλείται 
δαπάνη σε βάρος του Δημοτικού προϋπολογισμού. 

3. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 30 Οκτωβρίου 1995 

Ο Νομάρχης 
ΠΑΝ. ΦΩΤΕΑΣ 

